Legal Document

Category: 44

Text:
15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 696 της 4/14 Νοεμ. 1972 (ΦΕΚ Α΄ 200) Περί καταργήσεως, ιδρύσεως και μετονομασίας εδρών και θέσεων Βοηθητικού Διδακτικού Προσωπικού παρά τη Πολυτεχνική Σχολή του Πανεπιστημίου Θεσσαλονίκης. Έχοντες υπ’ όψιν: 1)Τας διατάξεις των άρθρ. 31 (παρ. 3 και 4) του Ν.Δ. 3974/1959 και 50 (παρ. 6, 7 και 9) του Α.Ν. 1895/1939, 3 και 7 του Ν.Δ. 825/1971, 15, 18 και 39 του Β.Δ. 40/1972, 2 (παρ. 6) και 20 του Ν.Δ. 1174/1972, 2)την υπ’ αριθ. 11300/Δ/1972 απόφασιν του Πρωθυπουργού, 3)την γνώμην της Πολυτεχνικής Σχολής (συνεδρίαι 12.5.67, 30.5.67, 23.2.65, 7.5.1968) και της Συγκλήτου (συνεδρίαι 3.4.68, 24.3.65, 11.9.1968) του Πανεπιστημίου Θεσ/νίκης και 4)την υπ’ αριθ. 657/1971 γνωμοδότησιν του Συμβουλίου της Επικρατείας, προτάσει των Ημετέρων παρά τω Πρωθυπουργώ, Εθνικής Παιδείας και Θρησκευμάτων και Οικονομικών Υπουργών, απεφασίσαμεν και διατάσσομεν: 1.Η παρά τη Πολυτεχνική Σχολή του Πανεπιστημίου Θεσσαλονίκης υφισταμένη κενή έκτακτος αυτοτελής έδρα της Σιδηροδρομικής ιδρυθείσα δια του άρθρ. 5 του Ν.Δ. 3422/1955 (ανωτ. αριθ. 1) καταργείται και αντ’ αυτής ιδρύεται τακτική έδρα της Τεχνικής Γεωλογίας, το περιεχόμενον της οποίας ορίζεται ως ακολούθως: «Μελέτη της Γεωλογίας εν όψει της εφαρμογής της εις τα Τεχνικά Έργα. Στοιχεία Γεωμορφολογίας, Τεκτονικής, Δομικής Γεωλογίας και Υδρογεωλογίας». Το περιεχόμενον της έδρας της Τεχνικής Γεωλογίας ετροποποιήθη και ωρίσθη ως ανωτέρω δια του Π.Δ. 106 της 27 Φεβρ./3 Μαρτ. 1975 (ΦΕΚ Α΄ 30). 2.Η παρά τη αυτή Σχολή υφισταμένη κενή έκακτος αυτοτελής έδρα των Ανωτέρων Μαθηματικών (Φ.Ε.Κ. 200/2.10.57 τεύχ. Α΄) καθίσταται Γ΄ τακτική, το δε περιεχόμενον αυτής τροποποιούμενον ορίζεται ως ακολούθως: «Αριθμητικαί μέθοδοι, Προγραμματισμός, δι’ υπολογιστικάς μηχανάς, Επιχειρησιακαί έρευναι, Θεωρία Πληροφοριών, Επικοινωνία και έλεγχος». 3.Ομοίως μετονομάζεται αντιστοίχως και αι υπό του Β.Δ. 413/1971 άρθρ. 4 (ΦΕΚ 126/Α΄/1971) (τόμ. 31 σελ. 58,11) οριζόμεναι θέσεις Βοηθητικού Διδακτικού Προσωπικού (Επιμελητών, Βοηθών και Παρασκευαστών), μη επερχομένης μεταβολής τινος εις την σύνθεσιν αυτών και έχουν εφ’ εξής ως κάτωθι: Θέσεις Βοηθητικού Διδακτικού Προσωπικού Εδρών Τακτικών Ε. Β. Π. 1)Τεχνικής Γεωλογίας 1 2 ― 2)Γ΄ Ανωτέρων Μαθηματικών 1 2 ― Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.